text: Brand udvikler kraftig røg og spærrer trafikeret hovedvej
  22 juni 2017 kl. 03.24
  En brand i en kontorbygning kan give trafikale problemer torsdag morgen. Brandbilerne spærrer nemlig hovedvej 11 ved Døstrup syd for Skærbæk.
  Branden i Døstrup betyder, at rute 11, der går langs den jyske vestkyst, er spærret ved Døstrup. Det er brandbilerne, der arbejder på at slukke branden i kontorbygningen, der spærrer vejen, oplyser Syd- og Sønderjyllands Politi til TV SYD.
  - Det er en temmelig trafikeret vej, så derfor anbefaler vi, at man finder alternative ruter, hvis man havde planer om at skulle igennem Døstrup, siger vagtchef Ivan Gohr Jensen ved Syd- og Sønderjyllands Politi. Han henviser til Løgumklostervej og Drengstedvej, der løber henholdsvis nord og syd om brandspærringen.   
  KLIK og se mere tv på localeyes.dk
  Politiet fik meldingen om branden klokken 02.04, og siden da har brandfolk arbejdet på at få slukket ilden. Der er ingen kommet til skade ved branden, men branden udvikler kraftig røg, og derfor har politiet været i kontakt med naboerne.
  - Vi opfordrer til, at man undgår røgfanen, og at man lukker vinduer, døre og ventilation, oplyser vagtchefen.
  Syd- og Sønderjyllands Politi har endnu intet overblik over, hvor lang tid slukningsarbejdet vil vare.
  OPDATERING: Hovedvej 11 er nu åben igen. Hjemmeværnet hjælper med at dirigere trafikken.
  Skærbæk, Bredebro, Tankvogn Løgumkloster &amp; Toftlund samt Lift Tønder arbejder lige nu med brandslukning i Døstrup på hovedvej 11. pic.twitter.com/GclpGqzFED
  
  